ג'יימסטאון (סנט הלנה)

ג'יימסטאון (באנגלית: Jamestown) היא בירת הטריטוריה הבריטית שמעבר לים סנט הלנה, אסנשן וטריסטן דה קונה, ועיר הנמל המרכזית של האי סנט הלנה.

העיר נוסדה בשנת 1659 על ידי חברת מזרח הודו הבריטית. העיר בנויה לאורכו של עמק צר, וממנה יוצאת דרך המובילה לשאר יישובי האי (ובהם האתר בו נכלא נפוליאון בונפרטה).

כלכלת העיר מתבססת על מכסים מקומיים, תיירות והנפקת בולי דואר.

ארכיטקטורה
אחד המבנים הבולטים בעיר מכונה "סולם יעקב" (Jacob's Ladder, על שמו של סולם יעקב) - גרם מדרגות בן 699 מדרגות שנבנה בשנת 1829 וקישר את העיר לגבעת לאדר בה היה מוצב צבאי שהגן על העיר.
בעיר מבנים רבים הבנויים בסגנון אדריכלות ג'ורג'יאני בריטי. בשל ריכוז מבנים אלה הובאה הצעה בפני ארגון אונסק"ו להכריז על העיר כאתר מורשת עולמית.
יישובים שהוקמו ב-1659

קישורים חיצוניים 

אפריקה: ערי נמל
סנט הלנה
אפריקה: ערי בירה
מקומות יישוב נידחים
הטריטוריות הבריטיות שמעבר לים: ערי בירה